Ο **Αβραάμ Μπος** (γαλλικά: Abraham Bosse), (μεταξύ 1602 και 1604 - 1676), ήταν Γάλλος χαράκτης και ζωγράφος. Υπήρξε μέλος της Βασιλικής Ακαδημίας Ζωγραφικής και Γλυπτικής και ήταν ένας από τους καλύτερους Γάλλους χαράκτες του 17ου αιώνα. Θεωρητικός της χαρακτικής, με επιρροές από τις έρευνες γεωμετρικών προβολών του Ζιράρ Ντεζάργκ, το έργο του είναι έμβλημα της γαλλικής μπαρόκ τέχνης.

Βιογραφικά στοιχεία
-------------------

Ο Αβραάμ Μπος γεννήθηκε μεταξύ 1602 και 1604 από γονείς Ουγενότους (Καλβινιστές) στην Τουρ της Γαλλίας, όπου ο πατέρας του είχε μετακομίσει από τη Γερμανία. Ο πατέρας του ήταν ράφτης και ο Μπος απεικόνιζε πάντα στα έργα του τα ρούχα με αγάπη. Το 1632 παντρεύτηκε την Κατρίν Σαραμπά στην Τουρ. Έμεινε Ουγενότος, πέθανε πριν από την ανάκληση του διατάγματος της Νάντης, αλλά συχνά απεικόνισε θρησκευτικά θέματα της καθολικής παράδοσης. Πέθανε στο Παρίσι στις 14 ή 16 Φεβρουαρίου 1676.

Έργο
----

*Σαλόνι κυριών*, 1636
Του αποδίδονται περίπου 1600 χαρακτικά, με θέματα που περιλαμβάνουν: καθημερινή ζωή, θρησκεία, λογοτεχνία, μόδα, τεχνολογία και επιστήμη. Το μεγαλύτερο μέρος της παραγωγής του ήταν εικονογραφήσεις για βιβλία, αλλά πολλά πωλήθηκαν επίσης ξεχωριστά.

Το στυλ του προέρχεται από την ολλανδική και τη φλαμανδική τέχνη, αλλά έχει έντονα γαλλικά στοιχεία. Πολλές από τις εικόνες του δίνουν κατατοπιστικές λεπτομέρειες για την καθημερινή ζωή της μεσαίας και ανώτερης τάξης κατά την εποχή του. Ο συνδυασμός των πολύ προσεκτικά απεικονιζόμενων εσωτερικών χώρων με σχετικά ασήμαντα οικιακά αντικείμενα ήταν πρωτότυπος και είχε μεγάλη επιρροή στη γαλλική τέχνη του 17ου αιώνα, αλλά και στο εξωτερικό - όπως στα χαρακτικά του Ουίλλιαμ Χόγκαρθ.

*Ο Χορός*, από τη σειρά *Ο γάμος στην πόλη,* 1633
Περίπου το 1620, μαθήτευσε στο Παρίσι στον χαράκτη Μελσιόρ Ταβερνιέ. Τα πρώτα του χαρακτικά χρονολογούνται από το 1622 και φέρουν την επιρροή του Ζακ Μπελάνζ. Περίπου το 1630, γνώρισε τον χαράκτη Ζακ Καλό, του οποίου τις τεχνικές καινοτομίες στην χαρακτική δημοσίευσε στο διάσημο και πολυμεταφρασμένο έργο του *Πραγματεία για τη χαρακτική στη γραμμή* (*Traité des manières de graver en taille-douce*, 1645), το πρώτο δημοσιευμένο θεωρητικό έργο.

Στα χαρακτικά του, που αποτελούνται από αλληγορίες, αναπαραστάσεις σκηνών της καθημερινότητας (ρωπογραφίες), προμετωπίδες και κοστούμια, περιλαμβάνονται οι σειρές *Οι ηλικίες του ανθρώπου* (1636), *Τα επαγγέλματα* (1635), *Ο γάμος στην πόλη* (1633), *H γαλλική αριστοκρατία*, *Οι Παραβολές*, κ. ά.

Η επιτυχία των χαρακτικών του Μπος ήταν μεγάλη. Απόδειξη αυτής της επιτυχίας οι εμπνευσμένοι από το έργο του Μπος πίνακες, πολλοί από τους οποίους είναι σύγχρονοι του χαράκτη.

Από τα γνωστότερα συγγράμματά του είναι η *Πραγματεία για γεωμετρικές πρακτικές και προοπτικές, που διδάσκεται στη Βασιλική Ακαδημία Ζωγραφικής και Γλυπτικής* (1665) η *Πραγματεία για τους τρόπους σχεδίασης των ρυθμών της κλασικής αρχαιότητας,* κ.ά*.*

Διενέξεις
---------

Το 1641, άρχισε να παρακολουθεί τα μαθήματα που παρέδιδε ο αρχιτέκτονας και μαθηματικός Ζιράρ Ντεζάργκ (1591–1661) σχετικά με την προοπτική και άλλες τεχνικές πτυχές της απεικόνισης. Ο Μπος όχι μόνο υιοθέτησε αυτές τις μεθόδους αλλά δημοσίευσε επίσης μια σειρά έργων μεταξύ 1643-1653 που τις εξηγούσαν και τις προωθούσαν.

Το 1648, ο καρδινάλιος Μαζαρέν ίδρυσε τη Βασιλική Ακαδημία Ζωγραφικής και Γλυπτικής της οποίας ο Μπος έγινε καθηγητής προοπτικής και χαρακτικής και το 1651 επίτιμο μέλος. Ωστόσο, οι δημοσιεύσεις του για τις μεθόδους του Ντεζάργκ τον ενέπλεξαν σε μια διαμάχη με τον Σαρλ Λε Μπρεν και τους οπαδούς του, οι οποίοι είχαν διαφορετικές μεθόδους, και επίσης την πεποίθηση ότι η «ιδιοφυΐα» και όχι η τεχνική μέθοδος πρέπει να είναι ο οδηγός για τη δημιουργία έργων τέχνης. Το 1661 ο Μπος αναγκάστηκε να αποσυρθεί από την Ακαδημία. Ίδρυσε δική του σχολή, αλλά αναγκάστηκε από τον Λε Μπρεν να την κλείσει.

Επιλογή έργων
-------------

Πολλά από τα έργα του βρίσκονται στην Εθνική Πινακοθήκη της Ουάσιγκτον.

* Ο βαλές, 1635*Ο βαλές*, 1635
* Ο Λουδοβίκος ΙΓ΄ως Ηρακλής*Ο Λουδοβίκος ΙΓ΄ως Ηρακλής*
* Εφηβεία, 1636*Εφηβεία,* 1636
* Ευγενείς επισκέπτονται φυλακή*Ευγενείς επισκέπτονται φυλακή*
* Οι σοφές παρθένες*Οι σοφές παρθένες*
* Αι μωραί παρθένοι*Αι μωραί παρθένοι*
* Ο ευγενής ζωγράφος, 1642*Ο ευγενής ζωγράφος,* 1642
* Ο άσωτος υιός*Ο άσωτος υιός*
* Γλύπτης στο εργαστήριο, 1642*Γλύπτης στο εργαστήριο,* 1642
* Χαράκτες, 1643*Χαράκτες*, 1643

Παραπομπές
----------

1. ↑  www2.culture.gouv.fr/culture/actualites/celebrations2004/abosse.htm.
2. 1 2 3 4 5 6 7  (Ολλανδικά) *RKDartists*. 11173. Ανακτήθηκε στις 6  Σεπτεμβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb118930604. Ανακτήθηκε στις 10  Οκτωβρίου 2015.
4. ↑  «Abraham Bosse». (Αγγλικά) *Benezit Dictionary of Artists*. Oxford University Press. 2006. B00023747. ISBN-13 978-0-19-977378-7.
5. 1 2 3 4 5  *The Fine Art Archive*. cs.isabart.org/person/92206. Ανακτήθηκε στις 1  Απριλίου 2021.
6. ↑  *artist list of the National Museum of Sweden*. 12  Φεβρουαρίου 2016. kulturnav.org/e3ea7374-781f-4e16-9000-6d63bc0244bc. Ανακτήθηκε στις 27  Φεβρουαρίου 2016.
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb118930604. Ανακτήθηκε στις 10  Οκτωβρίου 2015.
8. ↑ . «britannica.com/biography/Abraham-Bosse».
9. ↑ . «museeprotestant.org/en/notice/abraham-bosse».
10. ↑ . «expositions.bnf.fr/bosse».
11. ↑ . «agorha.inha.fr/Abraham Bosse».
12. ↑ . «expositions.bnf.fr/Abraham Bosse».
13. ↑ . «gallica.bnf.fr/ark:/Traité des pratiques geometrales et perspectives, enseignées dans l'Academie royale de la peinture et sculpture. Par A. Bosse».
14. ↑ . «Architecture and Geometry in the Age of the Baroque/Abraham Bosse».
15. ↑ . «architectura.cesr.univ-tours.fr/traite/La maniere universelle de M.r Desargues Lyonnois, pour poser l'essieu... Par A. Bosse».
16. ↑  Harrison, Colin (1996). "Bosse, Abraham", vol. 4, pp. 467–469, in *The Dictionary of Art*, 34 volumes, edited by Jane Turner. New York: Grove. ISBN 9781884446009.
17. ↑  Benezit (2006). "BOSSE, Abraham", vol. 2, pp. 922–923, in *Benezit Dictionary of Artists*. Paris: Gründ.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61542289
* **ΕΒΕ**: 211452
* LCCN: n82272447
* ISNI: 0000 0001 2135 5423
* GND: 118659413
* SELIBR: 208515
* SUDOC: 026740885
* BNF: cb118930604 (data)
* ULAN: 500031187
* NLA: 35020512
* NDL: 00950662
* NKC: mzk2009528311
* BNE: XX878653
* CiNii: DA08718012
* KulturNav: id
* RKD: 11173

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |